Αγορές--Κύπρος--Δερύνεια
Marketplaces--Cyprus--Derynia
Η Λαϊκή Αγορά Δήμου Δερύνειας λειτουργεί από τον Ιούνιο 2013 κάθε Σάββατο από τις 7:00π.μ. μέχρι τις 1:00μ.μ. και στεγάζεται στο χώρο του πρώην στρατοπέδου, δίπλα από το στάδιο της «Αναγέννησης». Στόχος της λειτουργίας της Λαϊκής Αγοράς είναι η προώθηση των γεωργικών, κτηνοτροφικών και άλλων προϊόντων απευθείας από τους παραγωγούς στους καταναλωτές. Σήμερα οι παραγωγοί ξεπερνούν τους 45 και έρχονται από την Επαρχία Αμμοχώστου και από ορεινές περιοχές της Κύπρου. Η Λαϊκή Αγορά λειτουργεί βάση της σχετικής Νομοθεσίας και των Κανονισμών και οι παραγωγοί που λαμβάνουν μέρος έχουν εξασφαλίσει τις απαραίτητες βεβαιώσεις από τα αρμόδια Τμήματα. Όλο και περισσότερος κόσμος επισκέπτεται τη Λαϊκή Αγορά. Οι καταναλωτές είναι κυρίως κάτοικοι της Επαρχίας Αμμοχώστου και άλλων Επαρχιών, καθώς και πολλοί ξένοι και ντόπιοι τουρίστες και κοινοτικοί μόνιμοι κάτοικοι της Κύπρου. Οι παραγωγοί προσφέρουν στους καταναλωτές ολόφρεσκα, εξαιρετικής ποιότητας και φτηνά προϊόντα. Πρόσφατα ο Δήμος Δερύνειας έχει βραβευτεί για αυτή την πρωτοποριακή του προσπάθεια από την Επιτροπή «Αμμόχωστος Μπροστά».
Deryneia Municipality
Δήμος Δερύνειας
Library of Cyprus University of Technology
Digital Heritage Research Lab of Cyprus University of Technology
Ιούνιος 2013
Απαγορεύεται η δημοσίευση ή αναπαραγωγή ηλεκτρονική ή άλλη χωρίς τη συγκατάθεση του δημιουργού.
Text
Folkloric Museum of Deryneia Municipality
Folklore--Cyprus
Λαογραφία--Κύπρος
Folkloric Museum (Deryneia--Cyprus)
Λαογραφικό Μουσείο (Δερύνεια--Κύπρος)
Το Λαογραφικό Μουσείο Δερύνειας φιλοξενείται σε ένα παλιό παραδοσιακό σπίτι στην οδό Δημήτρη Λιπέρτη 2 που αποτελεί δωρεά του ζεύγους Βαρνάβα και Μαργαρίτας Χατζηλιασή στη μνήμη των τριών παιδιών τους που πέθαναν σε νεαρή ηλικία. Η οικοδομή κηρύχτηκε διατηρητέα και ανακαινίστηκε από το Δήμο με την επίβλεψη του Τμήματος Πολεοδομίας και Οικήσεως. Η διαμόρφωση των εσωτερικών και εξωτερικών χώρων του Λαογραφικού Μουσείου καθώς και οι εκθέσεις των διαφόρων αντικειμένων οικιακού εξοπλισμού και των αγροτικών εργαλείων έχουν γίνει με τη συνεργασία της Υπηρεσίας Κυπριακής Χειροτεχνίας και αναπαριστούν όσο πιο πιστά είναι δυνατό τη λειτουργικότητα τους στο παραδοσιακό Κυπριακό σπίτι. Στο Λαογραφικό Μουσείο εκτίθενται εκτός από τον εξοπλισμό μιας παραδοσιακής Κυπριακής οικίας και τα αγροτικά εργαλεία που χρησιμοποιούσε μια παραδοσιακή αγροτική οικογένεια στην περιοχή. Όλα τα αντικείμενα προσφέρθηκαν δωρεάν από τους κατοίκους του Δήμου και της γύρω περιοχής. Η λειτουργία του Λαογραφικού Μουσείου είναι ζωντανή με την παρουσία της κας Μαργαρίτας και του κου Βαρνάβα Χατζηλιασή. Στο προαύλιο του Μουσείου είναι κτισμένος ο φούρνος, τον οποίο η κα Μαργαρίτα Χατζηλιασή συχνά χρησιμοποιεί για να ψήσει ψωμιά και κουλούρια.
Αρχές 20ου αιώνα
Απαγορεύεται η δημοσίευση ή αναπαραγωγή, ηλεκτρονική ή άλλη χωρίς τη γραπτή συγκατάθεση του δημιουργού.
Image